
SURAH AL-'ADIYAT 

Surah Kuda-kuda Perang Yang Berlari Pantas 
Surah (100) - Makkiyah - 11 ayat 

Dengan nama Allah Yang Maha Penyayang dan Maha Pengasih. 

1. Demi kuda-kuda perang yang berlari pantas dan mendengus kencang. 

2 . Dan demi kuda-kuda perang yang hentakan kakinya mencetuskan api. 

3. Dan demi kuda-kuda perang yang menyerang di waktu pagi. 






4. Lalu menerbangkan debu berkepul-kepul. 



s f*’*'' 



5 . Dan dengan kepulan debu itu ia menyerbu ke tengah kumpulan musuh. 






6 . Sesungguhnya manusia itu amat tidak bersyukur kepada ni'mat Tuhannya. 

7. Dan sesungguhnya manusia itu sendiri mengakui sikapnya yang 
sedemikian. 



-X ^ 

8. Dan sesungguhnya manusia itu amat sayangkan harta kekayaan. 

0 4 fii ^>1 

9. Adakah ia tidak tahu apabila dibongkarkan isi kubur. 

10. Dan didedahkan segala isi dada. 

/K p» -T •? . x 

11. Sesungguhnya pada hari itu Tuhan mereka amat mengetahui keadaan 
mereka. 



(Latar belakang dan pokok pembicaraan) 

Penceritaan surah ini berlangsung begitu cepat, keras dan mengharukan. Ia 
melompat-lompat begitu cepat dan tangkas dari satu babak ke babak yang lain dan 
akhirnya sampai ke babak penghabisannya seperti berakhirnya penunggang kuda pada 
pusingannya yang terakhir. 

Mula-mula ia menayangkan pemandangan sekumpulan kuda yang berlari pantas 
dengan dengusan-dengusan nafasnya yang kencang dan hentakan-hentakan kakinya 
yang mengeluarkan bunga-bunga api, iaitu kuda-kuda yang melancarkan serangan di waktu 
pagi dan membuat debu-debu bumi yang dipijaknya naik berkepul-kepul, dan di dalam 
kepulan-kepulan debu itulah ia menyerbu ke tengah angkatan musuh dan menyerang 
mereka secara mengejut mengakibatkan barisan mereka ketakutan dan lari 
bertempiaran. 

Kemudian diiringi dengan pemandangan manusia yang tidak bersyukur, pementing 
diri dan bakhil. 

Kemudian diiringi pula dengan pemandangan kubur-kubur yang dibongkarkan 
dan dada-dada yang dikeluarkan isi kandungannya. 

Dan pada akhirnya tamatlah kepulan-kepulan debu, tamatlah perangai tidak 
mengenang budi dan bakhil, tamatlah proses pembongkaran kubur dan pengumpulan 
manusia dan segala-galanya selesai dengan kembali kepada Allah: 

/H (A 'T \ . s*'* \ 

11. "Sesungguhnya pada hari itu Tuhan mereka amat mengetahui keadaan 

mereka." 

Rentak nada dari kata-kata dalam surah ini kedengaran keras dan berdentam- 
dentum, sesuai dengan suasana gempar, hiruk-pikuk dan berdebu-debu yang ditimbulkan 
oleh kubur-kubur yang dibongkar dan dada-dada manusia yang dikeluarkan segala isinya 
dengan kuat, juga sesuai dengan suasana sikap yang tidak mengenang budi, mementingkan 
diri dan terlalu bakhil. Oleh sebab itu semua penceritaan ini memerlukan satu frem yang 
sesuai, maka al-Qur'an memilih frem itu dari suasana gempar yang diselubungi kepulan- 
kepulan debu-debu yang dicetuskan oleh kuda-kuda yang berlari kencang dan mendengus- 
dengus keras sementara hentakan kakinya mengeluarkan api. Itulah angkatan berkuda 
yang melakukan serangan mendadak di limun pagi. Ia merangsangkan kepulan-kepulan 
debu dan terus menggempur di tengah-tengah musuh tanpa menunggu-nunggu. Frem 
itu merupakan sebahagian dari pemandangan, dan pemandangan merupakan sebahagian 
dari ffern. ( " 



(Pentafsiran ayat-ayat 1 - 5) 



1. "Demi kuda-kuda perang yang berlari pantas dan mendengus kencang." 



2. "Dan demi kuda-kuda perang yang hentakan kakinya mencetuskan api." 

3. "Dan demi kuda-kuda perang yang menyerang di waktu pagi." 






4. "Lalu menerbangkan debu berkepul-kepul." 



(I) Lihat bab " J— lili "dalam buku" ." 

5 . "Dan dengan kepulan debu itu ia menyerbu ke tengah kumpulan musuh. " 

Allah S.W.T. bersumpah dengan kuda-kuda perang dan menggambarkan 
pergerakan-pergerakannya satu demi satu bermula dari tariannya yang pantas dengan 
suara nafasnya yang mendengus kencang dan dengan hentakan tapak kakinya yang 
mengeluarkan bunga-bunga api, kemudian menggempur musuh dengan serangan kilat 
di waktu pagi dalam kepulan-kepulan debu menyebabkan barisan musuh kacau-bilau dan 
hiruk-pikuk. Itulah langkah-langkah pertempuran biasa yang lumrah dialami oleh orang- 
orang Arab yang mula-mula ditujukan al-Qur'an ini kepada mereka. Persumpahan Allah 
dengan kuda-kuda perang dalam bentuk itu membayangkan betapa kasihnya Allah 
kepada gerakan dan kegiatan kuda-kuda perang itu dan betapa tinggi nilainya di sisi Allah. 





Selain dari itu, di sana terdapat keselarasan di antara pemandangan kuda-kuda 
dengan pemandangan sifat-sifat jiwa yang dijadikan objek sumpah dan ulasan 
sebagaimana telah diterangkan sebelum ini. Yang menjadi objek sumpah Allah S.W.T. 
ialah hakikat jiwa manusia yang kosong dari dorongan-dorongan iman, iaitu satu hakikat 
yang dibangkitkan oleh al-Qur'an untuk menyedarkan manusia agar ia mengerahkan 
seluruh azam dan kemahuannya menentang hakikat hati yang kosong itu, kerana Allah 
mengetahui hakikat itu mempunyai pertalian yang mendalam dalam hatinya dan 
mempunyai kesan amat kuat mempengaruhi entitinya. 



(Pentafsiran ayat-ayat 6 - 8) 

S* b\ 



6. "Sesungguhnya manusia itu amat tidak bersyukur kepada ni'mat 
Tuhannya." 






7. "Dan sesungguhnya manusia itu sendiri mengakui sikapnya yang 
sedemikian." 






8. "Dan sesungguhnya manusia itu amat sayangkan harta kekayaan." 



Sifat manusia memang tidak mengingatkan ni'mat Allah yang melimpah-ruah 
kepada mereka, dan sifat ini terbayang jelas dalam segala gerak-geri dan tutur katanya. 

Semuanya menjadi saksi yang mengakui hakikat ini, dan seolah-olah manusia sendiri 
mengakui hakikat ini, atau ia akan mengakui pada hari Qiamat bahawa dia memang tidak 
mensyukuri ni'mat-ni'mat Allah yang dikumiakan kepadanya: 




7. "Dan sesungguhnya manusia itu sendiri mengakui sikapnya yang 
sedemikian." 



Ia mengakuinya pada Hari Qiamat, di mana ia harus bercakap benar tentang dirinya, 
kerana pada hari itu tiada ruang untuk berdolak-dalik. 




8. "Dan sesungguhnya manusia itu amat sayangkan harta kekayaan." 



sungkan Manusia sangat sayangkan dirinya sendiri, kerana itu ia sayangkan harta kekayaannya 

iaitu dalam bentuk wang, kuasa dan ni'mat-ni'mat kesenangan hidup dunia. Inilah tabiat 
semulajadi manusia selama hatinya tidak bersebati dengan keimanan yang dapat 
mengubahkan kefahaman-kefahamannya dan nilai-nilai hidupnya, neraca pertimbangannya 
dan minat-minat perhatiannya, di samping mengubahkan sifat hatinya yang mengingkari 
ni'mat Allah kepada sifat mengenang budi dan bersyukur kepada Allah, juga mengubahkan 
sifatnya yang bakhil dan mementingkan diri kepada sifat kasihan belas dan mementingkan 
kebajikan orang lain, dan seterusnya memperlihatkan kepadanya nilai-nilai yang haqiqi 
yang wajar dicinta dan direbut, wajar diusaha dan diperjuangkan olehnya iaitu nilai-nilai 
iman yang lebih tinggi dari nilai-nilai harta benda, kuasa dan ni'mat hidup dunia yang 
bersifat hayawani. 



uua Manu- Manusia tanpa iman adalah manusia yang kecil dan kerdil. Cita-citanya juga kecil dan 

“* ca kerdil. Tetapi biarpun setinggi mana cita-citanya dan matlamat hidupnya, namun ia tetap 
bergelimang dengan lumpur bumi, tetap terikat dengan batas umurnya dan tetap 
terpenjara dalam tubuhnya. Dia tidak akan bebas dan tidak akan terangkat tinggi melainkan 
apabila ia berhubung dengan alam ketuhanan yang lebih besar dari alam bumi, lebih jauh 
dari alam hidup dunia dan lebih luas dari alam diri, iaitu alam yang lahir dari Allah yang 
azali dan kembali kepada Allah yang abadi di mana kehidupan dunia berhubung dengan 
Akhirat tanpa akhir buat selama-lamanya. 



* * * * * * 



(Pentafsiran ayat-ayat 9-11) 



Bali Yang 



Berbudi Dan 



Kerana itu di dalam surah ini dikemukakan satu peringatan terakhir untuk 
mengubati penyakit-penyakit tidak mengenang budi, mementing diri dan bakhil, dan 

untuk meleburkan belenggu-belenggu yang mengikat jiwa manusia dan membebaskan 
mereka darinya di samping menayangkan pemandangan kebangkitan dari kubur dan 
berkumpul di Padang Mahsyar dengan satu gambaran yang membuat seseorang itu 
lupakan kesayangan terhadap harta kekayaannya dan menyedarkannya dari sifat-sifatnya 
yang angkuh dan sombong: 






9. "Adakah ia tidak tahu apabila dibongkarkan isi kubur." 



10. "Dan didedahkan segala isi dada." 



Itulah satu pemandangan yang ngeri dan mengharukan, pemandangan kubur-kubur 
digelidah dan dibongkar dan pemandangan rahsia-rahsia manusia yang disembunyikan itu 
diragut keluar dari dada-dada mereka, semuanya berlaku dalam suasana yang keras, 
dahsyat dan penuh debu. 



Apakah manusia tidak tahu apabila hal ini berlaku? Allah tidak menyebut apa yang 
manusia harus tahu, supaya apabiia manusia itu sedar bahawa perkara ini akan berlaku, 
maka ini sudah cukup untuk mengharukan perasaannya, juga supaya manusia cuba 
mencari jawapan sendiri, meneroka sendiri dan memahami sendiri kesan-kesan dan akibat- 
akibat yang mengikuti pergerakan-pergerakan peristiwa-peristiwa yang dahsyat itu. 



Kemudian pergerakan-pergerakan yang dahsyat itu ditamatkan dengan pernyataan 
kembalinya segala sesuatu, segala urusan dan segala kesudahan kepada Allah: 




f' i 



11. "Sesungguhnya pada hari itu Tuhan mereka amat mengetahui keadaan 
mereka." 



Segala sesuatu berakhir dengan kembalinya kepada Allah Yang Maha Mengetahui 
keadaan-keadaan dan rahsia-rahsia mereka pada Hari Qiamat itu. Memang Allah mengetahui Aliah 
keadaan manusia di setiap waktu, tetapi menyebut pengetahuan Allah yang khusus pada hari 
itu akan membawa kesan-kesan lebih menyedarkan manusia iaitu pengetahuan yang 
membayangkan di sebaliknya akibat yang buruk, Hisab dan Balasan dari Allah. Inilah 
pengertian yang tersirat di dalam ayat ini. 



****** 




502 



JUZLr YANG KETIGA PULUH 



Surah ini merupakan satu perjalanan pendek yang penat, sibuk dan kalut sehingga 
akhirnya, baik dari segi makna, kata-kata mahupun dari segi nada kata-kata mengikut 
cara pengungkapan al-Qur'an. 



